stanford-oval/wikipedia huggingface dataset:
שערות צורבות
זיפים צורבים בטרנטולות > סוגים

ידועים שישה סוגי שערות צורבות בטרנטולות הנבדלים זה מזה בצורה ובגודל:
סוג 1 (0.2–0.6 מ"מ)
סוג 2 (0.5–1.5 מ"מ)
סוג 3 (0.3–1.2 מ"מ)
סוג 4 (0.06–0.2 מ"מ)
סוג 5
סוג 6
כפי הנראה, משמש כל סוג שערה כנגד סוג אחר של אויב טבעי.
סוג 2 מועבר בדרך כלל במגע ישיר ולא בבעיטה, אך לפחות מין אחד מתת המשפחה aviculariine, ה-Avicularia versicolor, מסוגל לבעוט את השערות מסוג 2 ישירות מאזור הבטן. כך גם מין אחד מתת המשפחה Theraphosinae. שערות מסוג 2 ניתן למצוא אצל טרנטולות מהסוגים Pachistopelma‏, Iridopelma ואוויקולריה.
שערות צורבות מסוג 3 יעילות במיוחד להגנה מפני בעלי חוליות וחסרי חוליות.
יונקים רגישים ביותר לסוגים 3 ו-4.
זיפים צורבים בטרנטולות > סוגי שערות הספציפיים למין

לא כל סוגי השערות הצורבות מופיעות בכל מיני הטרנטולות.
שערות מסוג 2 מופיעות בסוגים אוויקולריה, Iridopelma ו-Pachistopelma (תת משפחה Aviculariinae).
שערות מסוגים 1 ו-3 ניתן למצוא בדרך כלל בסוגים Lasiodora ו-Acanthoscurria.
Grammostola מציגה סוגים 3 ו-4.
שערות מסוג 3 ניתן למצוא בדרך כלל בסוגים תראפוזה‏, Nhandu‏, Megaphoboema‏, Sericopelma‏, Eupalaestrus‏, Proshapalopus‏, ברכיפלמה‏, Cyrtopholis‏, Iracema ובסוגים נוספים של תת-המשפחה Theraphosinae.
שערות מסוג 5 אופייניות לסוג Ephebopus. הן ממוקמות על הבחנינים. הן קצרות וקלות יותר מסוגים אחרים של שערות צורבות. העכביש זורק אותן לחלל האוויר.
שערות מסוג 6 מופיעות בסוג Hemirrhagus.
לפי Vellard‏ (1936) ו-Buecherl‏ (1951), הסוגים שלהם מספר השערות הצורבות הגדול ביותר הם Lasiodora‏, Grammostola ו-Acanthoscurria.
זיפים צורבים בטרנטולות > אופן השימוש בשערות צורבות לצורך הגנה

בעת סכנה יפנו טרנטולות מהעולם החדש לכיוון התוקף ויברישו במהירות את בטנן באמצעות רגליהן האחוריות, כך שהשערות הצורבות יועפו לכיוונו של התוקף. עננת השערות תחדור לקרומים הריריים של יונקים קטנים, שם יגרמו השערות לבצקת העלולה להיות קטלנית. מחקרים מוכיחים שהשערות גורמות הן לנזק מבני והן לנזק כימי לעור ולקרומים הריריים.
התגובה לפגיעה מסוג זה יכולה להשתנות מהותית בתלות במין הטרנטולה. התגובה לגירוי משערות של Grammastola rosea או Avicularia avicularia היא מתונה יחסית ולא תגרום נזק מהותי לאדם. שערותיה של Acanthoscurria geniculata יגרמו לגירוי מטריד, אך במקרה של Theraphosa blondi למשל, הגירוי יהיה חריף בהרבה. זיפים אלו עלולים לגרום לפריחה כואבת והושוו לרסיסים של סיבי זכוכית.
טרנטולה שבעטה בזיפיה תהיה מאופיינת בכתם קירח על חלקה העליון של בטנה. הזיפים יופיעו מחדש בנשל הבא.
זיפים צורבים בטרנטולות > שערות צורבות כאמצעי לסימון טריטוריה

שערות צורבות משמשות לא רק להגנה מפני טורפים במהלך ההתקפה, אלא מסמנות גם טריטוריה. חלק מהמינים בתת-המשפחה Theraphosinae משתמשים בשערות כחלק מחומרי הבניין של מחסה הקורים שלהם. מינים אחרים מפזרים שערות צורבות בכניסה למאורה או בקורים.
במקרים מסוימים מגינות שערות צורבות על שק הביצים של הטרנטולה, למשל בסוג Avicularia ובמין תראפוזה בלונדי. משערים שבכך מונעות הנקבות מזחלי זבובים לטרוף את הביצים ואת האבקועים.
תגובות בני אדם לשערות צורבות

שערות צורבות עלולות לגרום לתגובה אלרגית בעור האדם. תגובה זו עלולה להתבטא בדלקת, פריחה או גירוד. התגובה יכולה להימשך גם מספר ימים. ההשפעה הכימית על העור ועל הקרומים הריריים מסבירה את ההבדל בתגובות של בני אדם שונים לאותם סוגי שערות. וכן נראה שההשפעה של השערות על אנשים יוצרת תגובה מצטברת.
על מנת להפחית את הגירוי והסימפטומים, ניתן להשתמש במשחה המכילה קורטיזול בריכוז של 2.5%-2%.
השערות עלולות לגרום לגירוי קשה בעיניים כתוצאה מהיתפסות של השערות המשוננות בקרנית. במקרה כזה יש לשטוף את העיניים בכמויות גדולות של מים קרים ולהיבדק על ידי רופא עיניים.
הערות שוליים

↑  Matheson 1950, Riley and Johannsen 1938, Roth and Eisner 1962, Wirtz 1984
↑  M. Overton, 2002
↑  Bertani, R.; Boston, T.; Evenou, Y.; Guadanucci, J.P.L. (2003). "Release of urticating hairs by Avicularia versicolor (Walckenaer, 1837) (Araneae, Theraphosidae)". Bulletin of the British Arachnological Society. 12 (9): 395–398.
↑  Toni Hoover, 1997
↑  Rick West, 2002
↑  Marshal and Uetz, 1990
↑  F. Perez-Miles, 1998
↑  ריק ווסט, 2002
↑  Norris, J.H.; Carim, Z.I.; Morrell, A.J. (2010). "Spiderman's eye" (PDF). The Lancet. 375 (9708): 92. doi:10.1016/s0140-6736(09)61672-x. אורכב מ-המקור (PDF) ב-2014-12-25. נבדק ב-10 באפריל 2013. {{cite journal}}:  (עזרה)
זחל של Euchaetes egle ממשפחת הטוואיתיים
תגובה אלרגית
שיטות חלוקה

שיטות חלוקה במתמטיקה הוא שם כולל לשיטות מידול גאומטרי הנפוצות מאוד בתכנון גאומטרי מבוסס מחשב (CAGD).
הרעיון הוא ליצור מידול לעקומים ומשטחים בעזרת חוקי עידון היוצרים נקודות חדשות מתוך נקודות בקרה ראשוניות.
כללי

התהליך הרקורסיבי יוצר נקודות המהוות בסיס לשלב העידון הבא.
בכל שלב נוצר עקום/משטח על ידי חיבור בין הנקודות, בדרך כלל בעזרת פולינום ליניארי למקוטעין.
כעבור מספר לא רב של עידונם אמור להתקבל עקום/משטח הנראה כחלק.
סוגים שונים

אנו יודעים להבחין, באופן גס, ב 2 סוגים עיקריים: מקרבים ואינטרפולטוריים.
האחרונים ישמרו על נקודות הבקרה הראשוניים בכל שלבי העידון.
סיווג מקובל נוסף הוא לשיטות ליניאריות ולא ליניאריות וכן לשיטות קבועות בכל רמות העידון וכאלה שאינם קבועות.
סוגים שונים > דוגמה פשוטה

תהליך "חיתוך הפינות" של צ'יקין (1969) הוא תהליך היוצר מידול של פולינום B-ספליין ממעלה 2.
תיאור התהליך : בהינתן נקודות בקרה {f0} המפוזרות על השלמים נבצע את חוקי העידון הבאים :
(fk+1(2j)=3/4*fk(j)+1/4*fk(j+1
(fk+1(2j+1)=1/4*fk(j)+3/4*fk(j+1
k מייצג את רמת העידון הנדרשת ו- j את מיקום הנקודה בסדרת הנקודות.
על הישר הנקודה ה-j-ית נמצאת במקום ה-j*2-k .
את חוקי העידון קל לממש במחשב וביצועם כולל זמן ריצה ליניארי לגודל הקלט-קרי מספר הנקודות בקרה.
ראו גם

תכנון בעזרת מחשב
אינטרפולציה
אלגוריתם קירוב
שערים

ערך זה עוסק בעיתון. אם התכוונתם לשכונה ברחובות, ראו .
| --- | --- |

 תדירות:  יומון 
 עורך ראשי:  יעקב ברונר 
 תאריכי הופעה:  1934–2005 (כ־71 שנים) 
 שפה:  עברית 
 מדינה:  ישראל 
 
שערים היה עיתונה היומי של מפלגת פועלי אגודת ישראל שיצא בין השנים התרצ"ה–התשמ"א.
היסטוריה

העיתון החל לצאת בתשרי תרצ"ה (1934) באופן בלתי סדיר. במאי 1939 החל לצאת שבועון בשם "העתיד" של פועלי אגודת ישראל, אולם הוא לא התמיד זמן רב וחזר לצאת באופן בלתי סדיר, כשחלק מהגליונות מסומנים כ"הוצאה חד פעמית". מאפריל 1941 הוכתרו גליונות חד פעמיים אלו שוב בשם "שערים", תוך שמצוין עליהם "תפוצה פנימית" או "פנימי, לא למכירה". החל מתחילת 1945 החלו לצאת גליונות שערים באופן סדיר מדי שבוע. בתחילה צוין על הגליונות הסימון "פנימי, לא למכירה", אך בהמשך הם הופצו עם מחיר. גליונות העיתון מנו את תחילת הוצאת העיתון מתחילת שנת 1945. בשנת תשי"א (1951), ביוזמת מנהיג המפלגה בנימין מינץ, הפך העיתון ליומון, והוא יצא עד לשנת תשמ"א (1981).
עורכו הראשון היה יעקב ברונר, וסגנו היה יהודה נחשוני (רזמיבש). בשנות ה-60 מונה נחשוני לעורך, והוא שימש בתפקידו עד לסגירת העיתון. בין עיתונאיו נמנו: נפתלי קראוס, משה קרובקה (אביו של הרב זאב קרוב), אריה אלברט, אריה אביב"י (אביו של הרב יוסף אביב"י) נח סביר (ציינווירט) וישראל קצובר.
בשנות השיא שלו שימש העיתון במה מרכזית למאמרים תורניים ורעיוניים של רבנים, סופרים, משוררים ואישי ציבור דתיים, ובהם הרב רפאל קצנלבוגן, הרב איסר פרנקל, הרב בן ציון פירר, יוסף צבי רימון, יעקב רימון, הרב דוד הלחמי הרב נתן אורטנר. כביטאון פא"י הביא העיתון את עמדת המפלגה בנושאים האקטואליים שעמדו על הפרק. עיקר תפוצתו הייתה בקרב אנשי פא"י, והוא נשלח אל רבנים ואישי ציבור חרדים ודתיים בישראל ומחוצה לה.
פרשנים פוליטיים מייחסים לעיתון את הצעד הראשון שהוביל למהפך בבחירות 1977. בשנת 1976 חשף כתב העיתון ישראל קצובר כי הטקס לציון הגעתם של מטוסי ה-F-15 הראשונים של חיל האוויר יגרום לחילול שבת של המשתתפים בו. חשיפה זו הובילה להצעת אי אמון שהוגשה בכנסת ב-14 בדצמבר 1976 על ידי החזית הדתית התורתית (אגודת ישראל ופועלי אגודת ישראל), צעד שגרם לתרגיל המבריק של יצחק רבין ופיזור הכנסת, והוביל בעקיפין למהפך בבחירות.
שנות הוצאתו של "שערים" משקפות במידה רבה את כוחה של המפלגה ואת תהליך התפוררותה שהחל בשנות השבעים. ב-1981 נסגר היומון, וכעבור שנה החל להופיע שוב כשבועון, בעריכת מאיר הלחמי, עד לשנת תשנ"ה (1995). כעבור עשור, בשנת תשס"ה (2005), נעשה ניסיון נוסף על ידי שרידי פא"י, בראשות חנוך ורדיגר (בנו של אברהם ורדיגר), לחדש את הופעת העיתון כירחון, ובגלגול זה יצאו 11 גיליונות, בעריכת העיתונאי אהרון קורנפלד, עד לסגירתו.
הערות שוליים

↑  דבר המערכת, שערים, 23 במאי 1939
| דגל ישראל עיתונים יומיים בישראל |
| --- | --- | --- |
| עיתונים כלליים בתשלום | הארץ • ידיעות אחרונות • מעריב השבוע |  |
| עיתונים כלליים בחינם | ידיעות אחרונות (גרסה מקוצרת) • ישראל היום • מעריב הבוקר |  |
| כלכלה ועסקים | גלובס • כלכליסט • TheMarker |  |
| המגזר החרדי | המבשר • המודיע • הפלס • יתד נאמן |  |
| יומונים ושבועונים ברוסית | נאשה סטראנה • נובוסטי נדלי |  |
| עיתונים בשפות נוספות | אל-איתיחאד (בערבית) • ג'רוזלם פוסט (באנגלית) • הניו יורק טיימס הבינלאומי (באנגלית) |  |
| יומונים שהפכו לתקופונים | מקור ראשון |  |
| עיתונים שנסגרו | 24 דקות • דבר • הבקר • היום • הצופה • וסטי (ברוסית) • זמנים • חדשות • חרות • טלגרף • יום חדש • ישראלי • למרחב • מעריב • על המשמר  • קול העם • שערים • חדשות ישראל (בגרמנית) • לעצטע נייעס (ביידיש) • רוסקי איזראילטיאנין (ברוסית) |  |
שלטון אפל

| --- | --- |

עטיפת החוברת Secret Invasion: Dark Reign #1 מפברואר 2009, אמנות מאת אלכס מאליב
 מידע קומיקס
 יוצר:  בריאן מייקל בנדיס, אלכס מאליב ורבים אחרים
 סוגה:  קומיקס
 תקופת פרסום מקורית:  דצמבר 2008 – דצמבר 2009 (כשנה)
 סינדיקציה:  מארוול קומיקס
 ארץ מקור:  ארצות הברית 
 מוציא לאור:  מארוול קומיקס 
 מספר החוברות:  366
 אתר רשמי
 
שלטון אפל (באנגלית: Dark Reign) הוא אירוע קרוסאובר ביקום מארוול שפורסם בחוברות הקומיקס השונות על ידי חברת מארוול קומיקס בין דצמבר 2008 לדצמבר 2009 למשך 366 חוברות. את הסיפור כתבו בין היתר בריאן מייקל בנדיס באיורם של מספר אמנים כגון אלכס מאליב.
אירוע זה מציג את תקופת שלטונו של נורמן אוסבורן על סוכנות הביון S.H.I.E.L.D והחלפתה בארגון H.A.M.M.E.R הרצחני שלו. בין היתר, האירוע מגולל את חייהם של אזרחים, גיבורים ונבלים תחת שלטונו של אוסבורן, וניסיונותיהם להדיחו. אירוע זה הוא המשך לאירועי פלישה סודית, ומכין את הקרקע לאירוע מצור.
היסטוריה פרסומית

עלילת "שלטון אפל" החלה בחוברת בודדה שפורסמה על ידי בריאן מייקל בנדיס ואלכס מאליב, שבעקבותיה התפתחו מיני-סדרות שונות. בעקבות כך, גם הכותרים המרכזיים של חברת מארוול קומיקס נעשו מעורבים באירוע. כרזות קידום המכירות כללו את אמה פרוסט מחזיקה את משקפיו מכוסות הדם של סייקלופס, ראשו הכרות של איירון מן, קפטן אמריקה השני נגד איירון פטריוט, ונום מביס את ספיידרמן, תור מביט בגרסה נקבה של לוקי, דאקן כוולברין, הנרי פים בתלבושת הצרעה ואת הגובלין הירוק.
סקירה כללית > סופו של מחנה האמונד

לאחר שרוב בוגרי מחנה האמונד עזבו, ברון פון בליצשלאג נתקל בשיבוט קיבורג של תור - ראגנארוק. שיבוט זה תוכנת מחדש על ידי קיטרי-נול באירועי הפלישה, אשר ביקש לעצמו את המקבת שלו. ראגנארוק מנצח את בליצשלאג בקלות, והודף את תור-גירל לאחר מאבק ארוך. אחרי שטראומה מתחזה לתור ונכשל בהדיפת ראגנארוק. במפתיע, הלוחמים החדשים מתחילים קרב נגד ראגנארוק. בסנטה מרקו, וור משין הביס סנטינל בשירות שכירי חרב בינלאומיים בשם "איגלסטאר". לאחר קרב נגד שבט האינואיטים של לואיס אוגוסטין, וור משין מוצא את פרנל ג'ייקובס ואת סטיוארט קלארק. זאת ועוד, וור משין מגלה שיבוט של עצמו, הנלקח על ידי אוסבורן בפשיטה על המתקן. לאחר מכן, וור משין נאלץ להיאבק בארס, אשר נעשה נגוע בווירוס אולטימו. בעקבות עלייתו של אוסבורן, סוכני אטלס התנגדו לאוסבורן בכך שהתחזו לנבלי-על ושדדו את פורט נוקס.
ביבליוגרפיה

| 0 | 1 | 2 | 3 |
| --- | --- | --- | --- |
|  Dark Reign Agents of Atlas Vol.2 #1-7  The Amazing Spider-Man #595-599  Avengers: The Initiative #20-25  Black Panther Vol.5 #1-6  Dark Avengers #1-8  Dark Avengers: Ares #1-3  Dark Avengers/Uncanny X-Men: Exodus #1  Dark Avengers/Uncanny X-Men: Utopia #1  Dark Reign Files #1  Dark Reign: The Cabal #1  Dark Reign: Elektra #1-5  Dark Reign: Fantastic Four #1-5  Dark Reign: The Goblin Legacy #1  Dark Reign: Hawkeye #1-5  Dark Reign: The Hood #1-5  Dark Reign: Lethal Legion #1-3  Dark Reign: The List - The Amazing Spider-Man #1 |  Dark Reign: The List - Avengers #1  Dark Reign: The List - Daredevil #1  Dark Reign: The List - Hulk #1  Dark Reign: The List - Punisher #1  Dark Reign: The List - Secret Warriors #1  Dark Reign: The List - X-Men #1  Dark Reign: The List - Wolverine #1  Dark Reign: Made Men #1  Dark Reign: Mister Negative #1-3  Dark Reign: New Nation #1  Dark Reign: The Sinister Spider-Man #1-4  Dark Reign: Young Avengers #1-5  Dark Reign: Zodiac #1-3  Dark Wolverine #75-80  Dark X-Men: The Beginning #1-3  Deadpool Vol.2 #6-12  Hulk Vol.2 #13  The Incredible Hercules #127-128 |  The Invincible Iron Man #8-19  Marvel Spotlight: Dark Reign #1  The Mighty Avengers #21-26  M.O.D.O.K.: Reign Delay #1  Ms. Marvel Vol.2 #33-46  New Avengers #48-55  New Avengers: The Reunion #1-4  Punisher Vol.7 #1-6  Savage She-Hulk Vol.2 #1-4  Secret Invasion: Dark Reign #1  Secret Invasion: Requiem #1  Secret Warriors #1-6  Skrull Kill Krew Vol.2 #1-5  Thunderbolts #128-140  Uncanny X-Men #513-514, Annual #2  War Machine Vol.2 #1-#5, #10-12  Wolverine: Origins #33-36  X-Men: Legacy #226-227 Others Agents of Atlas Vol.2 #8-11  Avengers: The Initiative #26-30  Black Panther Vol.5 #7-12  Captain America Vol.5 #49-50  Captain America #600  Captain America Reborn #1-6  Captain Britain and MI13 #10-15, Annual #1  Dark Avengers #9-12  Dark Wolverine #81  Dark X-Men #1-5  Dark X-Men: The Confession #1  Free Comic Book Day 2009 Avengers  Incredible Hulk #601-605  The Invincible Iron Man #20-4  Marvel Zombies 4 #1-4 |  The Mighty Avengers #27-33  New Avengers #56-60, Annual #3  Planet Skaar Prologue #1  Secret Warriors #7-10  Skaar: Son of Hulk #11-12  Spider-Woman #1-6  SWORD #1-5  The Torch #1-8  Thor #600-606  Thor: Full Circle #1  Thunderbolts #126-127  Timestorm 2009–2099 #1-4  War Machine Vol.2 #6-9  Vengeance of Moon Knight #1-5 |
הערות שוליים

↑  Secret Invasion: Dark Reign #1
↑  New Avengers #48
↑  New Avengers #49
↑  Invincible Iron Man #8
↑  Mighty Avengers #21
↑  Avengers: The Initiative #20
↑  Dark Avengers #1
↑  Thunderbolts #128
↑  Thunderbolts #129
↑  Avengers: The Initiative #21
↑  Punisher War Journal Vol.3 #17
↑  War Machine Vol.2 #1
↑  War Machine Vol.2 #3
↑  Dark Reign: New Nation #1
↑  Black Panther Vol.5 #1-2
↑  Deadpool Vol.2 #7
↑  Deadpool Vol.2 #10-12
↑  Secret Warriors #1
↑  Thor #600
↑  Dark Reign Files #1
↑  Mighty Avengers #22
↑  Mighty Avengers #23
↑  New Avengers #50
↑  Invincible Iron Man #11
↑  Dark Avengers #3
↑  Avengers: The Initiative #22
↑  New Avengers #51
שרון אייל

| --- | --- |
אין תמונה חופשית
 לידה:  25 ביולי 1971 (בת 53) ירושלים, ישראל 
 מדינה:  ישראל 
 מקום מגורים:  צרפת
 פעילות בולטת:  יצירת עבודות לאנסמבל בת-שבע, ללהקת מחול בת-שבע
 השכלה:  האקדמיה למוסיקה ולמחול בירושלים אולפן בת דור בתל אביב
 עיסוק:  רקדנית וכוריאוגרפית
 בן זוג:  גיא בכר
 מספר צאצאים:  2
 פרסים והוקרה:  פרס רוזנבלום לאמנויות הבמה 
 
שרון אייל (נולדה ב-2 בדצמבר 1971) היא רקדנית וכוריאוגרפית ישראלית.
ביוגרפיה

אייל נולדה בירושלים ולמדה באקדמיה למוזיקה ולמחול על שם רובין בירושלים ובאולפן בת דור בתל אביב, ורקדה בלהקת "הורה ירושלים". בשנת 1988, בגיל שבע עשרה, הצטרפה ללהקת המחול בת שבע, שם ביצעה את יצירותיהם של מנהלה האומנותי של הלהקה, אוהד נהרין, ושל כוריאוגרפים מרחבי תבל, ביניהם: פול נורטון, ביל פורסיית', אנג'לה פרלז'וקז' ירי קיליאן, ורה מונטרו.
השתתפה בוידאו קליפ של השיר "יום מעונן" של היי פייב בתחילת 1997.
בשנת 1998 השתתפה בדואט ‘יום יפה לחתונה לבנה' שיצר יובל פיק במסגרת חגיגות שנת ה-40 למדינת ישראל. היצירה השתתפה לאחר מכן גם באירוע 'חשיפה בינלאומית'" של מרכז סוזן דלל.
בשנת 2000 החלה אייל ליצור עבודות כוריאוגרפיות ללהקת בת שבע. היא יצרה עבודות לאנסמבל בת-שבע, ללהקת מחול בת-שבע ועבודות סולו אישיות. בקיץ 2004 הוצגה עבודתה "Love" בפסטיבל ג'ייקובס-פילו היוקרתי בארצות הברית.
בשנת 2006 צירפה אייל את גיא בכר כשותף ליצירה ואת המוזיקאי אורי ליכטיק ליצירת המופע "ברתולינה" בביצועה של להקת בת שבע. היצירה עלתה בהופעת בכורה בפסטיבל מונפלייה למחול, בצרפת. מאז, שיתפו השלושה פעולה בכל יצירותיה של אייל בארץ וללהקות שונות ברחבי העולם. זאת הייתה הפעם הראשונה שאייל יצרה עבודה באורך מלא וללהקה כולה. "ברתולינה" מתאפיינת באקסטרווגנטיות, מיניות מתפרצת, מוזיקה מלודית, שילובים בין מחול אתני מאפריקה וספרד למוזיקת פופ ומועדונים, תזוזה בלתי פוסקת על הבמה, תלבושות מרהיבות שעוצבו על ידי מיקי אבני ותאורה רבגונית של אבי יונה (במבי) בואנו.
אייל המשיכה לרקוד במסגרת להקת בת-שבע ובנוסף לכך שימשה כמנהלת אמנותית עמיתה של הלהקה מספטמבר 2003 ועד דצמבר 2004. בשנים 2011-2005 הייתה אייל כוריאוגרפית הבית של להקת בת-שבע. בשנים אלו יצרה שבע עבודות חדשות לצד מספר עדכונים ליצירות קיימות שבחלקם השתתפו הלהקה והאנסמבל גם יחד.
ב-2010 עבדה עם יצרה עבור להקות מארצות הברית ונורווגיה, יחד עם גיא בכר המוזיקאי אורי ליכטיק ומעצב התאורה במבי (אבי-יונה בואנו).
ב-2012 פרשה מלהקת בת שבע והקימה ביחד עם גיא בכר את להקת המחול "L-E-V" (אנ').
ב-2014 הוזמנה שוב על ידי פסטיבל מונפלייה למחול לעלות יצירה חדשה בפסטיבל.
בספטמבר 2018, הופיעה להקת "L-E-V" בתצוגת האופנה של בית כריסטיאן דיור, שפתחה את אירועי שבוע האופנה בפריז.
ביוני 2023 עלתה היצירה של "Into the Hairy" בהופעת בכורה בפסטיבל מונפלייה למחול, בצרפת ואחר כך יצאה לסיור הכולל הופעות באיטליה, אוסטריה, צרפת, בלגיה, שווייץ וגרמניה. אייל ובכר שתפו פעולה שוב עם מריה גרציה קיורי, המעצבת הראשית של בית האופנה דיור שעיצבה לרקדנים את התלבושות. המוזיקאי הבריטי Koreless (לואיס רוברטס) יצר את המוזיקה עבורה.
חיים אישיים

שרון התגוררה בתל אביב עם בן זוגה, גיא בכר, ושני ילדיהם עד תחילת שנת 2022. אז עברה המשפחה לצרפת, לאחר שלהקת המחול שלה ושל גיא בכר L-E-V החלה לפעול באופן רשמי כעמותה המקבלת תמיכה ממסדית בחבל איל-דה-פראנס בצרפת.
מיצירותיה

עבודת סולו לערב "פרסונה", אשר הועלה במסגרת פסטיבל ישראל 2003.
Pan היא יצירה לאנסמבל בת שבע שהוצגה במסגרת "הרמת מסך 2001" והועלתה גם בניו יורק.
Ink משנת 2002 יצרה ללהקת המחול בת שבע.
Static נוצרה ב-2002 עבור אנסמבל בת-שבע שהועלתה במסגרת "הרמת מסך 2002".
After Love יצרה ב-2003 עבור אנסמבל בת-שבע.
Love משנת 2003 היא ערב ללהקת מחול בת-שבע.
Quiet Village יצרה ב-2004 עבור להקת מחול בת-שבע.
Part II משנת 2005 לאנסמבל בת-שבע.
Bertolina משנת 2006 ללהקת בת-שבע.
Makarova Kabissa משנת 2008 ללהקת בת-שבע.
Bill משנת 2009 ללהקת בת-שבע
Killer Pig משנת 2009 ללהקת קארט בלאנש (נורווגיה)
Patrushka משנת 2010 לאנסמבל בת-שבע
Core De Wallk משנת 2011 ללהקת קארט בלאנש (נורווגיה)
Too Beaucoup משנת 2011 ללהקת האברד סטריט שיקגו (ארצות הברית)
Lost Cause משנת 2011 לאנסמבל בת-שבע
העבודה של חופש משנת 2011 ללהקת בת שבע
Plafona משנת 2012 ללהקת טאנז קומפני אולדנבורג (גרמניה)
Untitled Black משנת 2012 לגוטנבורג אופרה דאנס קומפני (שוודיה)
"HOUSE" - “בית” משנת 2012, יצירת הבכורה של להקת המחול “V־E־L”
Sara משנת 2013 ל-NDT2 (הולנד)
Housen משנת 2013, עובר פסטיבל ישראל, עלה בבית הנסן
"OCD Love" משנת 2015 יחד עם גיא בכר
"NOVA כרמן" משנת 2018, עבור הבלט הישראלי
Love Chapter 2 משנת 2019, להקת L-E-V'
"The Look" משנת 2019, עבור אנסמבל בת שבע
פרסים והוקרה

פרס יאיר שפירא לרקדנית מצטיינת (1994)
פרס משרד התרבות ליוצרים ולמבצעים בתחום המחול (2004)
אמנית נבחרת של הקרן למצוינות בתרבות (2008)
פרס לנדאו לאמנויות הבמה בתחום המחול (2008)
פרס רוזנבלום לאמנויות הבמה "על שפת המחול הייחודית שפיתחה" (2016)
הערות שוליים

↑  רוני דורי, יובל פיק: אורח נוטה לחזור, באתר הארץ, 25 במרץ 2010
↑
↑  ציפי שוחט, ניצחון התנועה הציונית, באתר הארץ, 12 ביולי 2006
↑  ציפי שוחט, יצירתה החדשה של שרון אייל תועלה בביצוע להקת בת שבע, באתר הארץ, 8 בספטמבר 2004
↑  ברתולינה / שרון אייל, באתר ארכיון להקת בת שבע
↑  אלעד סמורזיק, לרקוד ביחד אל פסגת המחול הישראלי, באתר הארץ, 16 בדצמבר 2011
↑  אלעד סמורזיק, הכוריאוגרפית שרון אייל תעבוד עם להקות מארצות הברית ונורווגיה, באתר הארץ, 30 בדצמבר 2010
↑  להקה חדשה לשרון אייל, באתר הבמה, 28 בנובמבר 2012
↑  שיר חכם, עמנואל גת, שרון אייל וגיא בכר ישתתפו בפסטיבל מונפלייה, באתר הארץ, 22 באפריל 2014
↑   שירה פור, דיור פתחה את שבוע האופנה בפריז עם רקדניה של שרון אייל, באתר הארץ, 25 בספטמבר 2018
1 2   רן בראון, היצירה החדשה של שרון אייל נכנסת למעבה הסבוך של התאווה, באתר הארץ, 25 ביוני 2023
↑  רות אשל, מחול לא פתור, באתר הארץ, 10 בדצמבר 2006
↑  מרב יודילוביץ', מכה בסנוורים, באתר ynet, 2 במרץ 2008
↑  ביקורות וסקירות:
רות אשל, Bill של שרון אייל: פיסה של שבט, באתר הארץ, 13 במאי 2010
מרב יודילוביץ', אזור הדמדומים של הנפש, באתר ynet, 13 במאי 2010
טל לוין, עכבר העיר, שרון אייל: "העירום לא מספיק מעניין", באתר הארץ, 25 באפריל 2010
גיתית גינת, עכבר העיר, Bill של שרון אייל: עבודה שכולה גוף, באתר הארץ, 11 במאי 2010
1 2   רות אשל, השפה העשירה של שרון אייל וגיא בכר, באתר הארץ, 30 בספטמבר 2014
↑  טל לוין, עכבר העיר, בלרינה, ליצן וכושי עולים על הבמה: שרון אייל מציגה את "פטרושקה", באתר הארץ, 3 באוקטובר 2010
↑  ביקורות:
צבי גורן, ביקורת: HOUSE – חדרים אפלים, באתר הבמה, 5 בדצמבר 2012
רות אשל, ביקורת: הבית החדש של שרון אייל, באתר הארץ, 5 בדצמבר 2012
טל לוין, עכבר העיר, HOUSE: שרון אייל מותחת את גבולות הגוף, באתר הארץ, 6 בדצמבר 2012
↑   רות אשל, שרון אייל: מחול חושני בבית המצורעים, באתר הארץ, 30 במאי 2013
↑  ביקורות:
 רות אשל, שרון אייל והד־נ־א של המחול הפנטסטי, באתר הארץ, 2 בדצמבר 2015
טל לוין, עכבר העיר, "OCD LOVE": לרקוד בין בושה לאקסטזה, באתר הארץ, 25 באוקטובר 2015
↑  ביקורות:
 גילי איזיקוביץ, "NOVA כרמן" של שרון אייל והבלט הישראלי: פירואט בקצב אלקטרוני, באתר הארץ, 25 במאי 2018
 טל לוין, "NOVA כרמן": הרקדנים עילאיים, אבל היצירה לא מרגשת, באתר הארץ, 20 במאי 2018
↑   טל לוין, המופע החדש של שרון אייל: שיעור מאלף באמנות האקסטזה, באתר הארץ, 12 בספטמבר 2019
↑   גילי איזיקוביץ, מלכת דראג מהשאול וצלופח שקפא: היצירה החדשה של שרון אייל מרהיבה, באתר הארץ, 14 במרץ 2019
↑  חגית פלג-רותם, ‏שרון אייל, אוהד פישוף ואשכול נבו -בין נבחרי הקרן למצוינות בתרבות, באתר גלובס, 1 בדצמבר 2008
↑  נירית אנדרמן, שרון אייל, שמי זרחין וקובי אפללו בין תשעת הזוכים בפרסי אמנויות הבמה, באתר הארץ, 19 במרץ 2009
↑   יאיר אשכנזי, הוכרזו הזוכים בפרס רוזנבלום לאמנויות הבמה מטעם עיריית תל אביב, באתר הארץ, 23 במרץ 2016
| --- | --- |
בקרת זהויות :  GND: 1160519846  NKC: xx0274490  VIAF: 311154260546424480008   WorldCat (עם VIAF): 311154260546424480008
שעשוע

ערך זה עוסק בגירוי הומוריסטי. אם התכוונתם למשמעות אחרת, ראו .
איש שלג שנבנה לשם השעשוע שבדבר
שעשוע הוא מצב של חוויית אירועים או גירויים הומוריסטיים ומשעשעים. השעשוע מקושר להנאה, אושר וצחוק.
מחקרים הנוכחיים עדיין לא הגיעו להסכמה על מטרת השעשוע המדויקת, אם כי התאוריות הועלו בתחומי פסיכולוגיה, פסיכיאטריה וסוציולוגיה. בנוסף, המנגנון המדויק שגורם לאלמנט מסוים (תמונה, קול, התנהגות, וכו ') כדי להיתפס כיותר או פחות משעשע מאלמנט אחר עבור אדם מסוים אינו ברור עדיין.
סוגים ופעילויות

שעשועי לשון ומשחקי מילים הם מגוון השימושים הנעשים בשפה לשם שעשוע, תוך ניצול סגולותיה של השפה. שעשועי לשון ומשחקי מילים משמשים לא רק לשם שעשוע אלא גם כאמצעי ספרותי בשירה או בפרוזה.
שעשועי מתמטיקה הם שם כולל למשחקים, חידות, קסמים מתמטיים, כן נושאים במתמטיקה שאינם דורשים ידע רב ויש בהם מן השעשוע. שעשועי מתמטיקה משמשים ככלי עזר חשוב בהוראת המתמטיקה ובפופולריזציה שלה.
חידה היא בעיה המוצגת לשם שעשוע וכאתגר חשיבה. לעיתים החידה היא בתבנית קבועה (תשבץ, למשל), אך פעמים רבות החידה היא בלתי שגרתית, וזה ייחודה ההופך אותה מבעיה לחידה. לחידה בלתי שגרתית נדרש פתרון בלתי שגרתי, אם כי לא תמיד הגבול בין חידה לבעיה חד וברור. חידה נראית לעיתים בלתי שגרתית רק עקב ניסוחה המיוחד או משום שהיא מתבססת על ידע שחסר לנשאל.
שעשוע ילדים הוא פעולה שילדים עוסקים בה לשם הנאה, ובניגוד למשחק אין לה חוקים מוגדרים.
ראו גם

שעשועי לשון
שעשועי מתמטיקה
ילדה משתעשעת במים
תאלטוזאוריה

| תאלטוזאוריה |
| --- | --- |
 קולאז' של ארבעה מאובנים של תאלטוזאורים
תקופה
טריאס תיכון-טריאס עליון 66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: תאלטוזאוריה
שם מדעי
 Thalattosauria ‏מריאם, 1904

איור משוער של Thalattosaurus alexandrae
תאלטוזאוריה (שם מדעי: Thalattosauria; מילולית: "לטאות אוקיינוס") היא סדרה של זוחלים ימיים דיאפסידים שחיו בתור הטריאס ונכחדו עם סיומו. הם היו קרובים רחוקים של סדרת הכוריסטודרה והאיכתיוזאורים וקרובים רחוקים יותר של הלפידוזאורים, בתוכם הלטאות המודרניות או הספנודון. המדענים עוד חלוקים על הקרבה של בני סדרה זו לזוחלים המודרניים.
מאפיינים

מיני סדרה זו חיו בים תטיס הגדול שבין אמריקה הצפונית ואירופה עד סין, בהם התגלו מאובניהם, וממבנה גופם נראה שניזונו בעיקר מדגים. הם הגיעו עד לאורך של 4 מטרים, והיו בעלי זנבות ארוכים, ולחלקם גם צוואר ארוך כמו של הפליוזאורים. היו להם לסתות מחודדות בעלות שורות של שיניים חרוטיות שהותאמו לתפיסת טרף. אף על פי שחיו בים הם היו יכולים לעלות לחוף, תודות לגפיים היעילות שלהם שהתאימו גם לחיים בים וגם ליבשה בדומה ללוטרות.
מיון

סוג Blezingeria?
על-משפחה Askeptosauroidea
משפחה Endennasauridae
סוג Endennasaurus
משפחה Askeptosauridae
סוג Askeptosaurus
סוג Anshunsaurus
סוג Miodentosaurus
על-משפחה Thalattosauroidea
סוג Agkistrognathus
סוג Clarazia
סוג Concavispina
סוג Gunakadeit
סוג Hescheleria
סוג Paralonectes
סוג Nectosaurus
סוג Thalattosaurus
סוג Xinpusaurus
הערות שוליים

↑  https://www.researchgate.net/publication/228117622_The_early_history_and_relationships_of_the_Diapsida Evans, Susan E. (1988). "The early history and relationships of the Diapsida"
↑  Rieppel, Olivier (1998-09-15). "The systematic status of Hanosaurus hupehensis (Reptilia, Sauropterygia) from the Triassic of China". Journal of Vertebrate Paleontology